టొరంటో
టొరంటో నగరం మొత్తం వైశాల్యం 630 చదరపు కిలోమీటర్లు.ఉత్తర మరియు దక్షిణ భాగం 21 కిలోమీటర్ల పొడవు,తూర్పు మరియు పడమర భాగాలు 
43 కిలోమీటర్ల పొడవు ఉంటుంది.ఒంటారియా ఈశాన్య భాగంలో 46 కిలోమీటర్ల పొడవున జలతీరం ఉంది.నగరానికి దక్షిణంలో ఒంటారియా సరసు,పడమట "ఎటోబైకోక్ క్రీక్" (క్రీక్ అంటే ఆంగ్లంలో జలపాతం) మరియు "హైవే 427 " రహదారి,ఉత్తరంలో "స్టీల్స్ అవెన్యూ " తూర్పులో "రోగ్ నది" సరిహద్దులుగా ఉన్నాయి.
టొరంటో
టొరంటో మరియు గ్రేటర్ టొరంటోలకు పలు పురపాలక రహదారులు మరియు ప్రాంతీయ రహదారులు రవాణాసదుపాయాలను అందిస్తున్నాయి. 401 రహదారి డౌన్‌టౌన్ ద్వారా నగర తూర్పు మరియు పడమర దిశలను అనుసంధానిస్తున్నది. ఉత్తర అమెరికాలో ఇది అత్యధిక రద్దీ అయిన రహదారి అని అలాగే ప్రపంచంలోని రద్దీ అయిన రహదారులలో ఒకటి భావించబడుతుంది. టొరంటోలోని పురపాలక రహదారులలో ప్రధానమైనవి గార్డనర్ ఎక్స్‌ప్రెస్ వే, ది డాన్ వెల్లీ పార్క్ వే, ఆలెన్ రోడ్ మొదలైనవి. టొరంటో మహానగరం వాహన రద్దీ సమస్యను ఎదుర్కొంటున్నది. 
కెనడాలో వాహన రద్దిని ఎదుర్కొంటున్న నగరాలలో టొరంటో రెండవ స్థానంలో ఉంది. మొదటి స్థానంలో వాంకోవర్ ఉంది.